Biroul Permanent

 al Parlamentului Republicii Moldova


În temeiul art.73 din Constituţia Republicii Moldova şi art.47 din Regulamentul Parlamentului, se înaintează cu titlu de iniţiativă legislativă proiectul Hotărîrii pentru modificarea articolului 1 din Hotărîrea Parlamentului nr.55-XVIII din 6 noiembrie 2009 privind aprobarea componenţei nominale a delegaţiilor Parlamentului Republicii Moldova în organizaţiile parlamentare internaţionale.

Anexe: 1. Proiectul de hotărîre.



   2. Nota informativă.

Deputaţii în Parlament:

Proiect

HOTĂRÎRE 

pentru modificarea articolului 1 din Hotărîrea Parlamentului
nr.55-XVIII din 6 noiembrie 2009 privind aprobarea componenţei nominale
 a delegaţiilor Parlamentului Republicii Moldova în organizaţiile
 parlamentare internaţionale
    

Parlamentul adoptă prezenta hotărîre. 

Art.I. – La articolul 1 din Hotărîrea Parlamentului  nr.55-XVIII din               6 noiembrie 2009 privind aprobarea componenţei nominale a delegaţiilor Parlamentului Republicii Moldova în organizaţiile parlamentare internaţionale (Monitorul Oficial al Republicii Moldova, 2009, nr.165, art.507), în compartimentul “Adunarea Parlamentară a Fracancofoniei”, cuvintele “GUZNAC Valentin” se substituie prin cuvintele “BALMOŞ Galina”.

Art.II. – Prezenta hotărîre intră în vigoare la data adoptării. 

PREŞEDINTELE  PARLAMENTULUI

Notă informativă

la proiectul Hotărîrii pentru modificarea articolului 1 din Hotărîrea Parlamentului nr.55-XVIII din 6 noiembrie 2009 privind aprobarea componenţei nominale a delegaţiilor Parlamentului Republicii Moldova 
în organizaţiile parlamentare internaţionale

La data de 15 decembrie 2009 Fracţiunea parlamantară a Partidului Comuniştilor din Republica Moldova a adoptat decizia privind excluderea din componenţa sa a deputatului Valentin GUZNAC. În conformitate cu art.6 din Regulamentul Parlamentului Fracţiunea PCRM are dreptul de a alege reprezentanţii săi în delegaţiile parlamentare permanente, precum şi dreptul de  revocare a lor. 


Ţinînd cont de cele expuse Fracţiunea parlamentară a Partidului Comuniştilor din Republica Moldova a hotărît revocarea domnului GUZNAC Valentin din funcţia de preşedinte al Delegaţiei  Republicii Moldova în Adunarea Parlamentară a Francofoniei şi numirea doamnei BALMOŞ Galina preşedinte al delegaţiei sus-menţionate.


În acest context se înaintează prezentul proiect de hotărîre.

